Celebrul cântăreț Enrique Iglesias a publicat pe pagina sa oficială de Facebook un clip video cu Ramona Olaru și cu magicianul Robert Tudor! Clipul video a adunat numeroase aprecieri, comentarii și vizualizări.
Enrique Iglesias a publicat pe pagina sa oficială de Facebook un clip video cu Ramona Olaru și cu magicianul Robert Tudor
S-a întâmplat luna trecută, atunci când îndrăgitul cântăreț latino a lansat piesa Fria, realizată în colaborare cu Yotuel. Imediat după ce melodia a fost publicată pe YouTube, aceasta a început să urce în lista de trending și s-a poziționat printre cele mai urmărite videoclipuri ale lunii.
În prezent, piesa a afunat peste 7,6 milioane de vizionări și mii de comentarii de apreciere de la oameni din întreaga lume.
În scurt timp, piesa a ajuns să fie și parte din diferite clipuri video de pe Instagram sau Facebook și nu puțini au fost cei care s-au filmat dansând pe ritmurile latino.
Printre cei care au făcut asta s-au numărat și Ramona Olaru și magicianul Robert Tudor. Îmbrăcată cu o fustă scurtă albă și o bluză cu alb și albastru, îndrăgita asistentă de la emisiunea super Neatza de la Antena 1 a făcut senzație cu mișcările sale de dans, totul în timp ce, în spatele ei, magicianul Robert Tudor a făcut un truc de magie comic.
Ceea ce i-a surprins pe mulți români a fost faptul că Enrique Iglesias nu numai că a văzut filmarea, dar i-a și dat share pe pagina sa oficială de Facebook.
Piesa lansată recent de Enrique Iglesias a adunat milioane de vizionări și are toate șansele să devină un adevărat hit al acestei veri.
Nu este pentru prima oară când un artist internațional reacționează la ceva publicat de o vedetă din România.
În 2020, Daniela Crudu a arătat prin intermediul unui InstaStory faptul că celebrul rapper 50 Cent din Statele Unite ale Americii a postat, în trecut, o știre despre ea, pe pagina sa oficială de Facebook! Ca să nu existe motive de dubii, Daniela Crudu a făcut o captură foto, pentru a reaminti fanilor săi cât de celebră este.
Mai exact, rapperul 50 Cent a dat în trecut un share la o postare în care se vorbea despre un dublu accident vestimentar al vedetei din România. Decolteul ținutei purtate de Cruduța a fost atât de amplu, încât inevitabilul s-a produs și aceasta a arătat publicului mai mult decât și-ar fi dorit.